கேள்வி: தசாவதாரம் (இந்து சமயம்) பற்றி விளக்கவும்.
பதில்: File:Vishnu Avatars.jpg கடவுள் விஷ்ணு (மத்தியில்): அவரது பத்து முக்கிய அவதாரங்களால் சூழப்பட்டுள்ளது (கிருஷ்ண-புத்த பதிப்பு). மேலே இடதுபுறத்தில் இருந்து எதிரெதிர் திசையில்: மச்ச அவதாரம்; கூர்ம அவதாரம்; வராக அவதாரம்; நரசிம்மர்; வாமனர்; பரசுராமர்; இராமர்; கிருட்டிணன்; புத்தர், கல்கி (அவதாரம்)]] தசாவதாரம் என்பது இந்து சமயக் கடவுள் விஷ்ணுவின் பத்து அவதாரங்களைக் குறிப்பதாகும். இறைவன் பூமியில் பிறப்பெடுப்பதை அவதாரம் என்று இந்துகள் குறிப்பிடுகின்றார்கள். வைணவம் சமயத்தின் முழுபெரும் கடவுளான விஷ்ணு உலகில் அதர்மம் ஓங்குகின்ற போது, பக்தர்களை காக்கவும், தர்மத்தினை நிலை நாட்டவும், அரக்கர்களை அழிக்கவும் அவதாரம் எடுப்பதாக வைணவர்கள் நம்புகின்றார்கள். அவ்வாறு பெருமாள் எடுத்த அவதாரங்களில் பத்து அவதாரங்கள் தச அவதாரங்கள் என்று வழங்கப்படுகின்றன. தசம் என்றால் பத்து என்று பொருள். மோகினி, வெங்கடாசலபதி, ஹயக்ரீவர் என இந்த தசவதாரப் பட்டியலில் இடம் பெறாத பெருமாளின் அவதாரங்களும் உள்ளன.
கேள்வி: தசாவதாரம் (இந்து சமயம்) - தசாவதாரத்தில் புத்தர் பற்றி தகவல் சொல்.
பதில்: வட இந்தியர் சிலர் கௌதம புத்தர் பத்து அவதாரங்களுள் ஒருவராக கருதுகின்றனர். பாகவத புராணத்தில் இருபத்தைந்து அவதாரங்கள் கூறப்படுகிறது.
கேள்வி: தசாவதாரம் (இந்து சமயம்) - தசாவதார திருக்கோயில் குறித்து விரிவாக சொல்லுங்கள்.
பதில்: தாசாவதார திருக்கோயில் திருவரங்கத்தில் அமைந்துள்ளது. இத்தலத்தில் பெருமாளின் பத்து அவதாரங்களும் மூலவர்களாக உள்ளனர். மச்சவதாரம், கூர்மவதாரம், வராகவதாரம், நரசிம்மவதாரம் ஆகிய நான்கு அவதாரங்கள் சங்குசக்கரத்துடன் காட்சியளிக்கின்றன. வாமன அவதாரம் கையில் குடையுடனும், பரசுராம அவதாரம் கையில் கோடாரியுடனும், ராம அவதாரம் வில்லம்புடனும், பலராமன் அவதாரம் கலப்பையுடனும், கிருஷ்ணவதாரம் கையில் வெண்ணையுடனும் இருக்கின்றன. கல்கி அவதாரம் கையில் கேடயமும், வாளும் உள்ளன. திருவரங்கம் ரெங்கநாதர் கோவிலில் ராஜகோபுரம், மதில்சுவர் கட்டுமானப் பணிகளை செய்த திருமங்கையாழ்வாரின் விருப்பத்திற்கிணங்க இத்தலத்தில் இரங்கநாதர் பத்து அவதார திருக்கோலத்திலும் காட்சி தந்ததாக தலவரலாறு கூறுகிறது.[http://divineavatars.com/vishnu/dashavatar.html பகவான் விஷ்ணுவின் தசாவதாரங்கள் (10 அவதாரங்கள்)][http://temple.dinamalar.com/New.php?id=1159 அருள்மிகு தசவதார திருக்கோயில், திருவரங்கம்]